ช่วงนี้ที่นี่มีโปรโมชั่นลดราคาบุฟเฟ่ต์นานาชาติ 50% ราคาต่อหัวประมาณ 449 - 699 ++ 
ซึ่งถ้าท่านมีบัตรเครดิตสารพัด (แล้วแต่เดือน) ก็จะลดเพิ่มได้อีก10% หรือใช้AISก็ลดค่ะ 

เดอะสแควร์สาขานี้ตั้งอยู่ในโรงแรมโนโวเทล แพลททินั่ม  เห็นวิวราชประสงค์ แต่มีอะไรมาบดบัง ไม่ค่อยงามเท่าไหร่  บรรยากาศในห้องอาหารก็สวยดี  สีโทนส้ม มีเพลงแจ๊สบรรเลง  

สำหรับไลน์อาหารนั้นมีทั้งส่วนของสเต็ก (Lamp,Meat,Pork) ทานกับซอสเกรวี่ , สลัดบาร์ , พาสต้า , ซีฟู้ด โดยเฉพาะหอยนางรมตัวโต , อาหารไทย , ปลาดิบและซูชิ , ติ่มซำ , เป็ดย่างหมูกรอบบะหมี่ , ไอศครีม , เค้ก มูสและพุดดิ้ง  โดยรวมไม่หลากหลายเท่าไร แต่ก็ทำให้เรียกความอยากอาหารได้มากอยู่

วิจารณ์อาหารคร่าวๆ ส่วนของสเต็ก เนื้อคุณภาพดีอยู่ แต่ซอสที่ทานคู่น้อยไปนิดค่ะ ไม่ฟิน 
สำหรับซีฟู้ดเย็น ของสดใช้ได้และตัวใหญ่ค่ะ ชอบหอยนางรม ใหญ่หวานถูกใจ , พาสต้าอร่อยถูกใจ เส้นพอดี , ปลาดิบมีแต่พวกแซลมอนกับทูน่าเฉยๆ , เป็ดย่างหมูกรอบทำได้ดีค่ะ กรอบมันสะใจ ทานกับหมี่หนกหรือทานเปล่าๆก็ได้ , เค้กอร่อยอยู่หลายตัว ส่วนมูสชอบมะม่วงแค่ตัวเดียวค่ะ  ที่เหลือพวกเบอรี่เฉยๆ , พุดดิ้งเค้กอร่อยมาก ซอสวานิลาทานคู่กัน ละมุนสุดๆ ชอบบบบ  โดยรวมอาหารก็กลางๆนะคะ   ตบด้วยชาร้อนธรรมดาๆ

บริการยิ้มแย้มดี แต่พนง.น้อย เก็บภาชนะช้าค่ะ 

สรุปคือพึ่งพาได้ระคะ แต่ไม่หลากหลาย เหมาะสมกับราคา ซึ่งอยู่ในระดับกลางๆของบุฟเฟ่ต์นานาชาติค่ะ